

**เรียน บรรณาธิการข่าวหน้า 1/ ข่าวการเมือง/ข่าวสังคม**

**เรื่อง ผลสำรวจความคิดเห็นประชาชน** (**รวม 5 หน้า**)

**ผลสำรวจเรื่อง “คนกรุงปฏิบัติตนอย่างไร...ช่วงเข้าพรรษา”**

 **วันอาสาฬหบูชาและวันเข้าพรรษานี้พุทธศาสนิกชน ส่วนใหญ่ร้อยละ 51.4 มีแผนจะไปทำบุญเวียนเทียนถวายเทียนพรรษา โดยร้อยละ ร้อยละ 48.6 ระบุว่าตั้งใจจะทำบุญตักบาตรทุกวันพระในช่วงเข้าพรรษา**

 **ทั้งนี้ผู้ดื่มสุราส่วนใหญ่ร้อยละ 87.0 ตั้งใจจะเข้าร่วมตามคำเชิญชวนงดเหล้าตลอดเข้าพรรษา**

**แต่อาจขอดื่มเฉพาะงานสังสรรค์บางงาน**

**กรุงเทพโพลล์โดยศูนย์วิจัยมหาวิทยาลัยกรุงเทพ**สำรวจความคิดเห็นประชาชนเรื่อง**“คนกรุงปฏิบัติตนอย่างไร...ช่วงเข้าพรรษา”**โดยเก็บข้อมูลพุทธศาสนิกชนที่อยู่ในกรุงเทพมหานคร จำนวน 1,194 คนได้ผลสำรวจดังนี้

**เมื่อถามความเห็นว่า ปัจจุบันพุทธศาสนิกชนในกรุงเทพฯ ห่างไกลจากการเข้าวัดทำบุญฟังเทศน์ฟังธรรมหรือไม่ พบว่าร้อยละ 45.5 คิดว่ายังใกล้ชิดกันเหมือนเดิม**รองลงมาร้อยละ 39.9 คิดว่าห่างไกลมากขึ้น และร้อยละ 14.6 ระบุว่าไม่แน่ใจ

สำหรับวันอาสาฬหบูชาและวันเข้าพรรษานี้ พุทธศาสนิกชนส่วนใหญ่ ร้อยละ 51.4 ระบุว่ามีแผนที่จะทำบุญ (เวียนเทียนถวายเทียนพรรษาและผ้าอาบน้ำฝน) รองลงมาร้อยละ 12.4 ระบุว่ามีแผนที่จะไปทำบุญพร้อมไปท่องเที่ยวด้วย และร้อยละ 9.5 มีแผนที่จะท่องเที่ยวหรือกลับภูมิลำเนาที่เหลือร้อยละ 26.7 ระบุว่าไม่มีแผนเพราะต้องทำงาน / ไม่ได้หยุดยาว

**ส่วนสิ่งที่**พุทธศาสนิกชน**ตั้งใจจะทำในช่วงเข้าพรรษาปีนี้ นั้น ร้อยละ 48.6 ระบุว่า**จะทำบุญตักบาตรทุกวันพระช่วงเข้าพรรษา รองลงมาร้อยละ 35.2 ระบุว่า จะสวดมนต์นั่งสมาธิบ่อยขึ้น และร้อยละ 26.5 ระบุว่า จะไม่ดื่มเหล้าตลอด 3 เดือน

**เมื่อถามเฉพาะผู้ที่ดื่มสุราว่า จากที่ พล.อ.ประยุทธ์ จันทร์โอชา นายกรัฐมนตรีได้มอบคำขวัญ“รักษาชีวิตอย่าติดสุรา” ในกิจกรรม“ วันงดดื่มสุราแห่งชาติ” ชวนคนไทยงดเหล้าตลอดเข้าพรรษาจะเข้าร่วมตามคำเชิญชวนหรือไม่อย่างไร** ส่วนใหญ่ร้อยละ 87.0 จะเข้าร่วมตามคำเชิญชวน (โดยร้อยละ 36.8 คิดว่าจะงดแต่อาจดื่มเฉพาะงานสังสรรค์บางงานรองลงมาร้อยละ 32.2 คิดว่าจะงดตลอด 3 เดือนและร้อยละ 18.0 คิดว่าจะงดแต่อาจไม่ครบ 3 เดือน) ขณะที่ ร้อยละ 13.0 ระบุว่าจะไม่เข้าร่วมตามคำเชิญชวนและคิดว่าจะดื่มตามปกติ

สุดท้ายเมื่อถามความเห็นพุทธศาสนิกชนเกี่ยวกับหลักธรรมในราชสังคหวัตถุ 4 หรือหลักธรรมในการวางนโยบายปกครองบ้านเมือง ว่าอยากให้ พล.อ.ประยุทธ์ จันทร์โอชา นายกรัฐมนตรี และครม.ชุดใหม่ ยึดถือข้อใดมากที่สุดส่วนใหญ่ร้อยละ 36.2 เห็นว่าควรยึดหลักธรรมในข้อ สะสะเมธัง คือการบำรุงบ้านเมืองให้เจริญรุ่งเรืองทางเศรษฐกิจและเกษตรกรรมรองลงมาร้อยละ 29.3 เห็นว่าควรยึดหลักธรรมข้อ สัมมาปาสัง คือฉลาดในการแก้ปัญหาสังคมส่งเสริมอาชีพช่วยให้คนจนให้ตั้งตัวได้

รายละเอียดดังต่อไปนี้

**1. ปัจจุบันคนกรุงเทพฯห่างไกลจากการเข้าวัดทำบุญฟังเทศน์ฟังธรรมหรือไม่**

|  |  |  |
| --- | --- | --- |
| คิดว่าห่างไกลมากขึ้น | ร้อยละ | 39.9 |
| **คิดว่าใกล้ชิดกันอยู่เหมือนเดิม** | **ร้อยละ** | **45.5** |
| ไม่แน่ใจ | ร้อยละ | 14.6 |

**2. เมื่อถามว่า “มีแผนจะทำบุญหรือท่องเที่ยวในวันอาสาฬหบูชาและวันเข้าพรรษานี้หรือไม่ อย่างไร”**

|  |  |  |
| --- | --- | --- |
| **มีแผนที่จะทำบุญ (เวียนเทียนถวายเทียนพรรษาและผ้าอาบน้ำฝน)** | **ร้อยละ** | **51.4** |
| มีแผนที่จะไปทำบุญพร้อมไปท่องเที่ยวด้วย  | ร้อยละ | 12.4 |
| มีแผนที่จะท่องเที่ยวหรือกลับภูมิลำเนา | ร้อยละ | 9.5 |
| ไม่มีแผนเพราะต้องทำงาน / ไม่ได้หยุดยาว/อยู่บ้านเฉยๆ | ร้อยละ | 26.7 |

**3. สิ่งที่ตั้งใจจะทำในช่วงเข้าพรรษาปีนี้ 5 อันดับแรก คือ**

|  |  |  |
| --- | --- | --- |
| **ทำบุญตักบาตรทุกวันพระช่วงเข้าพรรษา**  | **ร้อยละ** | **48.6** |
| สวดมนต์ นั่งสมาธิ บ่อยขึ้น  | ร้อยละ | 35.2 |
| ไม่ดื่มเหล้าตลอด 3 เดือน  | ร้อยละ | 26.5 |
| งดเว้นอบายมุขต่างๆ | ร้อยละ | 20.0 |
| เดินสายทำบุญตามวัดต่างๆ  | ร้อยละ | 19.0 |

**4. จากที่ พล.อ.ประยุทธ์ จันทร์โอชา นายกรัฐมนตรีได้มอบคำขวัญ “รักษาชีวิตอย่าติดสุรา” ในกิจกรรม“วันงดดื่มสุราแห่งชาติ” ชวนคนไทยงดเหล้าตลอดเข้าพรรษาจะเข้าร่วมตามคำเชิญชวนหรือไม่อย่างไร**

|  |  |  |
| --- | --- | --- |
| **เข้าร่วมตามคำเชิญชวน โดย.....** | **ร้อยละ** | **87.0** |
|  คิดว่าจะงดแต่อาจดื่มเฉพาะงานสังสรรค์บางงาน | ร้อยละ 36.8 |  |
|  คิดว่าจะงดตลอด 3 เดือน | ร้อยละ 32.2 |  |
|  คิดว่าจะงดแต่อาจไม่ครบ 3 เดือน  | ร้อยละ 18.0 |  |
|  |  |  |
| ไม่เข้าร่วมตามคำเชิญชวน คิดว่าจะดื่มตามปกติ  | ร้อยละ | 13.0 |

**5.จากหลักธรรมที่ใช้ในการวางนโยบายในการปกครองและบริหารบ้านเมือง“ราชสังคหวัตถุ 4” ข้อที่อยากให้ พล.อ.ประยุทธ์ จันทร์โอชา นายกรัฐมนตรี และครม. ชุดใหม่ยึดถือมากที่สุดคือ**

|  |  |  |
| --- | --- | --- |
| **สะสะเมธัง คือการบำรุงบ้านเมืองให้เจริญรุ่งเรืองทางเศรษฐกิจและ เกษตรกรรม**  | **ร้อยละ** | **36.2** |
| สัมมาปาสัง คือฉลาดในการแก้ปัญหาสังคมส่งเสริมอาชีพ ช่วยให้คนจนให้ตั้งตัวได้ | ร้อยละ | 29.3 |
| วาจาเปยยัง คือ การพูดตามความเป็นจริง และตามความเป็นธรรม มีวาจาที่ชวนฟัง ทำให้คนอยากร่วมแรงร่วมใจกันทำงาน | ร้อยละ | 20.4 |
| ปุริสเมธัง คือ รู้จักเลือกใช้คน ให้ตรงกับตำแหน่งที่เหมาะสมส่งเสริมคนดีมีความสามารถ | ร้อยละ | 14.1 |

**รายละเอียดการสำรวจ**

**วัตถุประสงค์การสำรวจ**

เพื่อสำรวจความคิดเห็นของพุทธศาสนิกชนที่อยู่ในกรุงเทพฯ เกี่ยวกับ สิ่งที่ตั้งใจจะทำในช่วงเข้าพรรษา ตลอดจนหลักธรรมที่อยากบอกให้รัฐบาลยึดถือและนำไปปฏิบัติในการบริหารประเทศเพื่อสะท้อนมุมมองความคิดเห็นของประชาชนให้สังคมและผู้ที่เกี่ยวข้องได้รับทราบ

**ประชากรที่สนใจศึกษา**

 การสำรวจใช้การสุ่มตัวอย่างจากพุทธศาสนิกชนอายุ 18 ปี ขึ้นไป ที่อาศัยอยู่ในเขตกรุงเทพมหานครด้วยการสุ่มตัวอย่างแบบหลายขั้นตอน (Multi-Stage Sampling) โดยสุ่มเขตการปกครองทั้งเขตชั้นนอกชั้นกลางและชั้นในได้แก่เขตดอนเมือง ดินแดง ดุสิต ทวีวัฒนา ทุ่งครุ บางเขน บางซื่อ บางบอน บางพลัด บางรัก บึงกุ่ม ปทุมวัน ประเวศ ป้อมปราบฯ พญาไท พระนคร ภาษีเจริญ ราชเทวี ราษฎร์บูรณะ สวนหลวง และสาทรจากนั้นจึงสุ่มถนนและประชากรเป้าหมายที่จะสัมภาษณ์อย่างเป็นระบบได้กลุ่มตัวอย่างทั้งสิ้น 1,194คน

**ความคลาดเคลื่อน (Margin of Error)**

 การประมาณการขนาดตัวอย่างมีขอบเขตของความคลาดเคลื่อน ±3% ที่ระดับความเชื่อมั่น 95%

**วิธีการรวบรวมข้อมูล**

 ใช้การสัมภาษณ์แบบพบตัว (Face-to-face Interview) เครื่องมือที่ใช้ในการเก็บข้อมูลเป็นแบบสอบถามที่มีโครงสร้างแน่นอน ประกอบด้วยข้อคำถามแบบเลือกตอบ (Check List Nominal) จากนั้นคณะนักวิจัยได้นำแบบสอบถามทุกชุดมาตรวจสอบความถูกต้องสมบูรณ์ก่อนบันทึกข้อมูลและประมวลผล

**ระยะเวลาในการเก็บข้อมูล** : 8-10 กรกฎาคม 2562

**วันที่เผยแพร่ผลสำรวจ** :13 กรกฎาคม 2562

**ข้อมูลประชากรศาสตร์**

|  |  |  |
| --- | --- | --- |
|  | **จำนวน** | **ร้อยละ** |
| **เพศ**  |  |  |
|  ชาย | 607 | 50.8 |
|  หญิง | 587 | 49.2 |
| **รวม** | **1,194** | **100.0** |
| **อายุ** |  |  |
|  18 ปี - 30 ปี | 301 | 25.2 |
|  31 ปี – 40 ปี | 242 | 20.3 |
|  41 ปี – 50 ปี | 234 | 19.6 |
|  51 ปี - 60 ปี | 232 | 19.4 |
|  61 ปี ขึ้นไป | 185 | 15.5 |
| **รวม** | **1,194** | **100.0** |
| **การศึกษา** |  |  |
|  ต่ำกว่าปริญญาตรี | 862 | 72.2 |
|  ปริญญาตรี | 288 | 24.2 |
|  สูงกว่าปริญญาตรี | 44 | 3.6 |
|  **รวม** | **1,194** | **100.0** |
| **อาชีพ** |  |  |
|  ลูกจ้างรัฐบาล | 84 | 7.0 |
|  ลูกจ้างเอกชน  | 348 | 29.2 |
|  ค้าขาย/ ทำงานส่วนตัว/ เกษตรกร | 454 | 38.0 |
|  เจ้าของกิจการ/ นายจ้าง  | 28 | 2.3 |
|  ทำงานให้ครอบครัว | 20 | 1.7 |
|  พ่อบ้าน/ แม่บ้าน/ เกษียณอายุ | 156 | 13.1 |
|  นักเรียน/ นักศึกษา  | 75 | 6.3 |
|  ว่างงาน/ รอฤดูกาล/ รวมกลุ่ม | 29 | 2.4 |
| **รวม** | **1,194** | **100.0** |

**ศูนย์วิจัยมหาวิทยาลัยกรุงเทพ (กรุงเทพโพลล์) โทร. 02-4073819 ต่อ 2897,2898**

**E-mail: bangkokpoll@bu.ac.th Website:** [**http://bangkokpoll.bu.ac.th**](http://bangkokpoll.bu.ac.th)

**Twitter :** [**http://twitter.com/bangkok\_poll**](http://twitter.com/bangkok_poll) **Facebook : https://facebook.com/bangkokpoll**